**Društvo za športno rekreacijo, Mladinska ulica 3, 9000 Murska Sobota**

[**DSR.MUSO@gmail.com**](mailto:DSR.MUSO@gmail.com)**,** [**http://www.dsr-ms.si**](http://www.dsr-ms.si)

**ZAPISNIK**

S 13. redne seje izvršnega odbora Društva za športno rekreacijo Murska Sobota, ki je bila 21. Decembra 2015 ob 16.00 uri.

Sejo je vodil predsednik Društva za športno rekreacijo Murska Sobota Darijo Ilić.

Zapisnik piše Darijo Ilić.

Predsedujoči je prisotne pozdravil in predlagal dnevni red kot je bil predlagan z vabilom ter z dopolnitvijo dnevnega reda:

1. Pozdrav in ugotovitev prisotnosti
2. Potrditev zapisnika z 12. seje IO DŠR MS
3. Obravnava predloga go. Vlaste Felkar o uporabi velike prožne ponjave
4. Obravnava predloga go. Monike Lončar o sofinanciranju trenerskega tečaja
5. Obravnava vloge Skupine za vodne športe
6. Finančno poročilo
7. Razno

Dnevni red je bil soglasno potrjen z dvigom rok.

**1. POZDRAV IN UGOTOVITEV PRISOTNOSTI**

Prisotni so bili: Milica Menart, Janez Karoli, Darijo Ilić, Anica Djordjević, Karolina Dravec, Jože Stvarnik, Terezija Majerič in Franc Gjerek.

**2. POTRDITEV ZAPISNIKA Z 12. SEJE IO DŠR Murska Sobota**

Ta točka se ni obravnavala, ker zapisnik še ni bil napisan.

Sklep je bil z dvigom rok soglasno sprejet.

**3. OBRAVNAVA VLOGE GO. VLASTE FELKAR O UPORABI VELIKE PROŽNE PONJAVE**

Predsednik uvodoma razloži, da je mama naše članice Asje Benčec, t.j. go. Vlasta Benčec Asji Benčec kupila VPP z namenom priprav in izvajanja treningov. VPP je deponirana v skladišču v stavbi Partizana, in ga občasno uporabljajo tudi drugi tekmovalci in člani društva sekcije športne gimnastike.

Lastnica je tako pripravila predlog dogovora, katerega bistvo je, da VPP uporabljajo tudi drugi tekmovalci, in da se trampolin uporabi tudi za druge namene kot je gimnastična akademija, tekmovanja itd. V zameno pa društvo razreši Asjo Benčec plačila vadnine. Dogovor bi se naj sklenil za obdobje šolskega leta 2015/2016.

V tem času je prišlo do novo nastale situacije, da je Asja poškodovana in trenutno sanira poškodbo, zato se predmetna VPP ne uporablja. Dejstvo je tudi, da je z MOMS dogovorjeno, da kupi identično ali podobno VPP.

V razpravi go. Menart tudi pove, da je predmetni VPP pretrd in da je pri mlajših članih dolgoročna uporaba vprašljiva. Glavnina tekem in intenzivnih priprav na tekmovanja iz VPP se odvijejo v mesecu marcu aprilu in ker je Asja poškodovana in se ne ve točko kdaj po pričela ponovno na polno trenirati, se predlaga, da se dogovor sklene za omejen čas in sicer za marec in april 2016.

**SKLEP št. 52: Predlagani dogovor o uporabi VPP se vsebinsko sprejme za meseca marec in april 2016.**

Sklep je bil z dvigom rok soglasno potrjen.

**4. OBRAVNAVA PREDLOGA GO. MONIKE LONČAR O SOFINANCIRAJU TRENERSKEGA TEČAJA**

Od go. Monike Lončar (vlagateljica) smo prejeli vlogo za sofinanciranje trenerskega tečaja ritmične gimnastike. Vlagateljica je del trenerske ekipe, ki izvajajo športno dejavnost v okviru Jasne Djordjević s.p. Ker ta trenažni proces ne poteka v okviru DŠR, DŠR iz tega naslova nima prihodkov, zaradi tega ne more sofinancirati izobraževanja tretjih oseb.

**SKLEP št. 53: Vlogi go. Monike Lončar se ne ugodi iz razloga, ker DŠR iz ritmične gimnastike nima prihodkov.**

**5. OBRAVNAVA VLOGE SKUPINE ZA VODNE ŠPORTE**

10 članov skupine za vodne športe je podalo vlogo za sprejem v članstvo v DŠR. Kratko obrazložitev poda go. Stvarnik, ki pove, da se skupina ukvarja s surfanjem na kamešnici v Murski Soboti. En član se udeležuje tudi tekmovanj.

Člani IO DŠR se strinjajo, da se skupina sprejme v DŠR, vendar se predstavnik mora redno udeleževati sestankov IO DŠR in drugih srečanj, ter redno poročati o delo. Financiranje mora potekati izključno prek društvenega TRR, vse vloge in drugo komunikacijo podpisuje predsednik DŠR oz. od njega pooblaščeni predstavnik.

**SKLEP št. 54: Skupina za vodne športe se sprejme v DŠR v Sekcijo športne rekreacije.**

**5. FINANČNO POROČILO**

Go. Milica Menart predstavi finančno poročilo, ki je del tega zapisnika in je priloga zapisnika seje IO št. 12.

**6. Razno**

Pod točko razno ni bilo razprave.

Seja je bila zaključena ob 18.00.

Zapisnikar:

Darijo Ilić

Milica Menart

Tajnik društva DŠR Murska Sobota

Darijo ILIĆ, univ.dipl.inž.zoot.

predsednik DŠR M. Sobota